Рођен у сиромашној српској породици у Шумадији у Смедеревском санџаку (Београдским пашалуку), Ђорђе се истакао током Аустријско-турског рата (1788—1791) као припадник српских фрајкора, хабзбуршке милиције сачињене од Срба. У страху од одмазде након аустријског пораза 1791, са породицом је пребегао у Аустрију, где су живели до 1794, када је проглашена општа амнестија. Ђорђе се вратио у Шумадију и постао трговац стоком. Одметнути управник Видинског санџака, Осман Пазваноглу, напао је Смедеревски санџак, а Ђорђе се борио заједно са Османлијама у покушају заустављања напада.